**(תבנית – מכתב לצרכן)**

תאריך

מס תלונה

לכבוד:

שם צרכן

א.נ.

**הנדון: תלונתך נגד איקיוטק**

תלונתכם התקבלה בתודה.

לידיעתכם, התקשרות חוזית ברת תוקף נוצרת בהסכמת שני הצדדים לעסקה.

מאחר ונדרשת לשלם בטענה כי ביצעתם עסקה  שהנכם טוענים כי לא בוצעה על ידכם, אנו ממליצים לפנות **בהקדם האפשרי** לאותו עו"ד שפנה אליכם בשם "איקיוטק", **בדואר רשום,** ולציין:

1. טענותיכם כפי שפורטו בתלונתכם בדבר העדר עסקה/התחייבות.
2. דרישתכם לקבל אסמכתא לקיומה של עסקה/התחייבות או העתק מסמכי ההתקשרות או כל הוכחה אחרת המעידה על התקשרות בין הצדדים וכן אסמכתא על קבלת השירות.
3. דרישתכם להקפיא את הטיפול בתיק עד לקבלת תגובתם.
4. ניתן לצרף למכתבכם את עמדת משרד המשפטים בעניין איקיוטק אשר פורסמה באתר המועצה לצרכנות**.**

**נבקשכם להעביר אלינו העתק של כל מכתב שישלח לעוה"ד של איקיוטק וכל תשובה שתקבלו.**

**כן נבקש להסב את תשומת לבכם כי ביום 15.7.14 המועצה לצרכנות הגישה בקשה לאישור תובענה ייצוגית במסגרת תיק ת.צ 29489-07-14 שעוסקת בשאלת תוקף התקשרות בין במרום/איקיוטק וחברות נוספות מקבוצת איקיוטק לבין הצרכנים, במסגרתה יכריע ביהמ"ש המחוזי בתל-אביב בדבר תוקף ההתקשרויות של איקיוטק ותוקף דרישות התשלום הנשלחות על ידי איקיוטק לצרכנים שטוענים שלא התקשרו בעסקאות ואשר איקיוטק לא הציגה הוכחות כדין להסכמתם להתקשר בהסכם.**

בברכה,

המועצה הישראלית לצרכנות